- 6.6.2. бондын танилцуулгад заасан үйл ажиллагааны хэрэгжилтийн тайлан, мэдээлэл.
- 6.7. Анхдагч зах зээлийн захиалга авах үйл ажиллагаа нь ажлын таван өдрөөс илүүгүй хугацаатай байна.
- 6.8. Андеррайтер нь бондыг анхдагч зах зээлд санал болгох үйл ажиллагааг дараах үе шаттайгаар зохион байгуулна:
- 6.8.1. захиалга авах;
- 6.8.2. танилцуулгад тусгасан бол авсан захиалгын үндсэнд үнэ тогтоох;
- 6.8.3. захиалгын хуваарилалтыг хийх.
- 6.9. Андеррайтер нь бондын хуваарилалтыг хийхдээ ижил нөхцөлтэй захиалга бүхий хөрөнгө оруулагчийн захиалгын хуваарилалтыг түүний захиалга өгсөн брокероос үл хамааран тэгш зарчмаар буюу цаг хугацааны дарааллаар, эсхүл хувь тэнцүүлэн хийж, байршуулна.
- 6.10. Бонд гаргагчийн дүрэмд өөрөөр заагаагүй бол энгийн хувьцаа эзэмшигч нь хувьцаанд хөрвөх нөхцөлтэй бондыг тэргүүн ээлжид худалдан авах эрхтэй.
- 6.11. Энэ журмын 6.10 - д заасан эрхийг хэрэгжүүлэхэд бонд гаргагчийн энгийн хувьцаа эзэмшигчийн захиалгын эзэмшиж байгаа хувьцааны тоонд хувь тэнцэх хэсгийг тэргүүн ээлжид хуваарилах бөгөөд илүү гарсан захиалгын хуваарилалтыг энэ журмын 6.9- д заасан зарчмаар хийж байршуулна.
- 6.12. Бонд гаргагч нь варрант гаргаж хөрөнгө оруулагчид санал болгосон бол варрант эзэмшигч нь бонд худалдан авах эрхээ хэрэгжүүлэх тохиолдолд анхдагч зах зээлийн захиалга дуусахаас өмнө бондын зохих төлбөрийг гүйцэтгэнэ.
- 6.13. Андеррайтер нь бонд гаргагчтай тохиролцсоны үндсэн дээр бондыг анхдагч зах зээлд байршуулах, захиалга авах, худалдах ажиллагааг үнэт цаасны арилжаа эрхлэх байгууллагаар дамжуулан зохион байгуулж болох бөгөөд энэ тохиолдолд бондыг тогтоосон үнээр санал болгоно.
- 6.14. Андеррайтер нь бондыг анхдагч зах зээлд санал болгож, захиалгыг авч дууссанаас хойш ажлын гурван өдрийн дотор хуваарилалтыг хийн, тайлан

/Хавсралт 5/- г арилжаа эрхлэх байгууллагын дүгнэлтийн хамт Хороонд хүргүүлнэ.

- 6.15. Бондыг анхдагч зах зээлд санал болгон худалдах үйл ажиллагаа амжилттай болсон тухай мэдэгдлийг Хороо андеррайтерт хүргүүлэх хүртэлх хугацаанд татан төвлөрүүлсэн мөнгөн хөрөнгийг бонд гаргагчийн холбогдох дансанд тусгаарлан байршуулна.
- 6.16. Андеррайтер нь захиалгын бүртгэлийн аргаар бондын захиалгыг бүрдүүлэх тохиолдолд үнийг бонд гаргагчийн саналыг харгалзан тогтооно.
- 6.17. Андеррайтер нь нийтэд санал болгон бонд гаргах үйл ажиллагааг хоёр удаа дараалан амжилттай зохион байгуулж чадаагүй нь тухайн этгээдийн андеррайтерийн үйл ажиллагаа эрхлэх тусгай зөвшөөрлийг хүчингүй болгох үндэслэл болно.
- 6.18. Хороо энэ журмын 6.14- т заасан тайланг хүлээн авч, андеррайтер нь анхдагч зах зээлд бондыг амжилттай байршуулж, аливаа зөрчил гаргаагүй гэж үзвэл олон нийтэд мэдээлж, үнэт цаасны төвлөрсөн хадгаламжийн байгууллагад өмчлөх эрхийн бүртгэлийг баталгаажуулах мэдэгдлийг, арилжаа эрхлэх байгууллагад бондын хоёрдогч зах зээлийн арилжааг эхлүүлэх мэдэгдлийг ажлын гурван өдөрт багтаан Хорооны даргын албан бичгээр тус тус хүргүүлнэ.

## ДОЛОО. БОНД ГАРГАГЧ, ЗОХИЦУУЛАЛТТАЙ ЭТГЭЭД, ХОРООНЫ ЭРХ, ҮҮРЭГ

- 7.1. Бонд гаргагч дараах эрхтэй:
- 7.1.1. нээлттэй бонд гаргагч нь андеррайтераас гаргасан нарийвчилсан шинжилгээ, судалгаа, хийсэн үнэлгээ, дүгнэлтэд үндэслэн нийтэд санал болгох бондын үнэ, хүүгийн түвшинг тогтоох;
- 7.1.2. Хорооны бүртгэлд бүртгүүлэхээр гаргасан хүсэлт нь хэрхэн шийдвэрлэгдэж байгаа талаарх явцын мэдээ, мэдээллээр хангагдах;
- 7.1.3. нийтэд санал болгон гаргах бондыг тодорхой үнэ, хувь хэмжээгээр худалдан авах эрхийг гэрчлэх варрант гаргах;
- 7.1.4. компанийн санхүүжих чадавхын зэрэглэл тогтоох эрх бүхий байгууллагаар зэрэглэл тогтоолгох;